Toivo Sõmer

Toivo Sõmer (sündinud 21. juulil 1967) on eesti muusik, ajalooliste ja etnograafiliste näppepillide mängija. 

 Muusikaline tegevus 
Toivo Sõmer alustas muusikuteed 1980. aastate algul omaloomingulise punk- ja rokkmuusikaga, aastail 1985–1986 mängis ta kitarri ansamblis Pantokraator. 1987. aastast õppis ta Tartus Heino Elleri nimelises muusikakoolis klassikalist kitarri ja kontrabassi.

Ligikaudu samal ajal liitus ta vanamuusikaansambliga Via Sonora, kus mängis keskaja lautot, kandleid, rubabi ja oudi, hilisemates kavades ka renessansslautot. Külalisesinejana on ta mänginud ajaloolisi näppepille Hortus Musicuses ja Viljandi Linnakapellis, samuti Linnamuusikute koosseisus Eesti Filharmoonia Kammerkoori esitatud "Taanieli mängus"A. Kõlar. Taanieli mängu võimalikkusest Eestimaal. Sirp, nr 5, 6 veebruar 1998 1998. aastal.

1990. aastate algul moodustas ta džässtrio Toi Trio (hiljem ka Toi kvintett), mis mängis eelkõige omaloomingut. Samal perioodil hakkas ta mängima iiri bouzoukit ka iiri rahvamuusikat viljelevas ansamblis Paddy'shttps://www.virufolk.ee/esinejad/paddys/, mis annab kontserte siiamaaniHinges iirlastega. – Tartu Ekspress, 14 märts 2019.

1990. aastatel hakkas Sõmer kasvava huviga tegelema Eesti rahvusliku muusikapärandiga, eelkõige rahvakoraalide ja regilauludega, mis viis ansambli Triskele asutamiseni 1997. aastal. Kümnendi teisel poolel tegi ta kaasa Sofia Joonsi eestirootsi rahvamuusikat viljelevas ansamblis Strand…Randhttps://sofiajoons.bandcamp.com/album/strand-rand. 

1990. aastate keskel täiendas Toivo Sõmer end renessansslautomängus Rolf Lislevandi ja Paul Beieri meistrikursustel. Iseseisvalt on ta õppinud oudi-, rubabi-, bouzouki-, kandle- ja lüüramängu. Ta on aastate jooksul mänginud näppepille arvukates vanamuusikat ja rahvamuusikat siduvates koostööprojektides selliste muusikutega nagu Miriam Andersen (Rootsi), Aladdin Abbas (Egiptus/Soome), Vladiswar Nadishana (Siber/Saksamaa), Jyoti Shirodkar (India/Rootsi), Poul Hoxbro (Taani), Gunnar Stubseid (Norra), Agnete Cristensen (Taani). Aastail 1998–2000 õppis Sõmer Viljandi Kultuuriakadeemias kannelt ja rahvuslikke näppepille.http://www.tuletee.ee/helikristallid.html

Alates 2010. aastast on Toivo Sõmer mänginud improvisatsioonilist näppepillimuusikat Aivar Täpsi projektansambli Helikristallid meditatsioonkontsertidel.

2014. aastast lööb Toivo Sõmer kaasa udmurdi rahvamuusikat esitavas etnoprojektis AR-GOD, millega käis 2018. aastal kontserditurneel Jaapanishttps://fennougria.ee/kuidas-folkansambel-ar-god-tmw-lt-otse-jaapanisse-tuuritama-sattus/.

2018. aasta lõpul algatas Sõmer haruldasi pille tutvustava haridusliku projekti, milles kõlavad ta soolokontserdil vähetuntud keelpillid nagu lüüra, erinevad lautod, mandoola, väikekandled, mis pärinevad hõimurahvastelt, aga ka mujalt Euroopast ja Aasiast. Kontserdikavaga on ta esinenud Lõuna-Eesti maakondadeshttps://www.kultuurikava.ee/event/haruldased-pillid-ihamarushttps://lauluisa.ee/galerii/rl_gallery-id1626/.

 Töö muusikapedagoogina 
Toivo Sõmer õpetab näppepille Tartu Waldorfgümnaasiumihttps://waldorfkool.info/page.php?p=276 ja Tartu Hansa kooli huviringides. Alates 2016. aastast juhendab ta pärimusmuusikaansamblit Allikabänd ja on üks juhendajatest ansambli suvistes pillilaagrites erivajadustega inimestele.https://tartu.postimees.ee/4482544/puuetega-inimesi-oodatakse-suvel-pillilaagrisse

 Muud 
Toivo Sõmer on üks arhailise muusika festivali Regiöö alusepanijatest ja oli selle kunstiline juht aastail 2002–2016.http://www.tartu.eu/regioo/Regi2015/index.php?Korraldajad_%2F_Organizers Ta elab Tartus.

 Diskograafia 
 1993 Via Sonora "Dulcis memoria". Helikassett.
 1994 Via Sonora "Via Sonora 1994". Helikassett.
 1995 Via Sonora "La Gamba". Helikassett.
 1997 Via Sonora "Musica in Camera Gustaviana". CD
 2000 Triskele "Eesti vaimulikud rahvalaulud". CD
 2001 Triskele "Lõuna-Eesti vaimulikud rahvalaulud". CD
 2001 Strand…Rand "Folk chorales and songs from the west coast of Estonia". CD
 2002 Triskele "Lõuna-Eesti vaimulikud rahvalaulud II". CD
 2002 Paddy's "Irish Folk". CD
 2003 Triskele "Kolga-Jaani vaimulikud rahvalaulud". CD
 2004 Laulud looduses: Hendrik laulab Auliga metsa sees ja vete peal 31. mail 2002. aastal. CD
 2005 Triskele "Ridala vaimulikud rahvalaulud". CD
 2011 Triskele "Kodavere laulud". CD
 2016 Triskele "Maa ja meri kiidavad". CD
 2016 AR-GOD "Songs of Udmurts, Bessermans and Estonians". CD

 Viited 

 Välislingid 
 Toivo Sõmeri koduleht
 Video: Duo KUUKUU koos Roland Suitsuga
 Video: KÜLAKÕLA koos Heikki-Rein Veromanni ja Tarmo Tabasega
 Video: Helimustrid (duo Toivo Sõmer ja Ardo Ran Varres)
 Video: AR-GOD

Kategooria:Eesti muusikud